ดีเดย์! BGRIM กดสวิตซ์ COD “โซลาร์ฟาร์มราชการ” 4 โครงการ กำลังผลิต 20 MW
ดีเดย์! BGRIM กดสวิตซ์ COD “โซลาร์ฟาร์มราชการ” 4 โครงการ กำลังผลิต 20 MW
27 ธ.ค. 2561

บริษัท บี.กริม เพาเวอร์ จำกัด (มหาชน) หรือ BGRIM เปิดเผยว่า วันนี้โครงการองค์การสงเคราะห์ทหารผ่านศึก ในพระบรมราชูปถัมภ์ สำนักงานการเกษตรการอุตสาหกรรมและการบริการ, โครงการองค์การสงเคราะห์ทหารผ่านศึก ในพระบรมราชูปถัมภ์ โรงพยาบาลทหารผ่านศึก, โครงการองค์การสงเคราะห์ทหารผ่านศึก ในพระบรมราชูปถัมภ์ สำนักงานกิจการโรงงานในอารักษ์
รวมถึงโครงการองค์การสงเคราะห์ทหารผ่านศึก ในพระบรมราชูปถัมภ์ สำนักงานรักษาความปลอดภัย ซึ่งเป็นโครงการโรงไฟฟ้าของบริษัทและบริษัทย่อย รวม 20 เมกะวัตต์ ได้จำหน่ายไฟฟ้าเชิงพาณิชย์ (COD) ให้กับการไฟฟ้านครหลวงในโครงการผลิตไฟฟ้าจากพลังงานแสงอาทิตย์แบบติดตั้งบนพื้นดินสำหรับหน่วยงานราชการและสหกรณ์ภาคการเกษตร พ.ศ. 2560 เป็นระยะเวลา 25 ปี ซึ่งวันเริ่มต้นซื้อขายไฟฟ้าเป็นไปตามกำหนดระยะเวลาที่ระบุไว้ในสัญญาซื้อขายไฟฟ้า
สำหรับทั้ง 4 โครงการดังกล่าว ตั้งอยู่ในพื้นที่จ.นนทบุรี 1 โครงการ, สมุทรปราการ 1 โครงการ และกรุงเทพมหานคร 2  โครงการ โดยมีกำลังการผลิตไฟฟ้าโครงการละ 5 เมกะวัตต์ เริ่มจำหน่ายไฟฟ้าเชิงพาณิชย์ เมื่อวันที่ 27 ธ.ค.61
ทั้งนี้ โครงการผลิตไฟฟ้าพลังงานแสงอาทิตย์ทั้ง 4 โครงการข้างต้น เป็นโครงการผลิตไฟฟ้าพลังงานแสงอาทิตย์จากทั้งหมด 7 โครงการ ที่มีกำหนดจำหน่ายไฟฟ้าเชิงพาณิชย์ภายในปี 2561 ซึ่งโครงการผลิตไฟฟ้าพลังงานแสงอาทิตย์ทั้ง 7 โครงการ กำลังการผลิตรวม 30.83 เมกะวัตต์ ภายใต้โครงการผลิตไฟฟ้าจากพลังงานแสงอาทิตย์แบบติดตั้งบนพื้นดินสำหรับหน่วยงานราชการและสหกรณ์ภาคการเกษตร พ.ศ. 2560 ได้เริ่มจำหน่ายไฟฟ้าเชิงพาณิชย์เป็นที่เรียบร้อยแล้ว